Bush: "Savezna vlada platit će najveći dio troškova za oporavak od Katrine"
"Diljem područja pogođenih uraganom poduzet ćemo sve što bude trebalo i ostati koliko god bude trebalo kako bismo pomogli građanima da 
Predsjednik Bush je pozvao na veliko izdvajanje sredstava savezne vlade kako bi se pomogla obnova kuća i života ljudi pogođenih razornim uraganom Katrina. Predsjednik se obratio Amerikancima iz najteže pogođenog grada, New Orleansa. Predsjednik Bush je rekao da će savezna vlada platiti najveći dio troškova oporavka od uragana Katrina, od obnove cesta i mostova, smještaja i zdravstvene skrbi, do obuke za posao i obrazovanja za stotine tisuća ljudi koji su morali napustiti svoje domove. "Svima koji su izgubili nešto u ovoj oluji izražavam najdublje žaljenje naše zemlje. Svakoj osobi koja je bila uključena u spasilačke napore prenosim zahvalnost naše zemlje. Večeras nudim i obećanje američkih građana: diljem područja pogođenih uraganom poduzet ćemo sve što bude trebalo i ostati koliko god bude trebalo kako bismo pomogli građanima da obnove svoje zajednice i živote". Predsjednik nije iznio procjenu ukupnog troška no neki analitičari procjenjuju da će biti veći od 300 milijardi dolara koliko je Washington već potrošio na ratove u Afganistanu i Iraku. Kongres je, do sada, odobrio 62 milijarde dolara za saniranje posljedica uragana Katrina, ali se očekuje da će taj novac biti potrošen sljedećeg mjeseca. Istraživanja javnosti pokazuju da Amerikanci vjeruju da su vlasti u lokalnim zajednicama i saveznim državama odgovornije za situaciju nastalu nakon uragana jer nisu imale odgovarajuće planove evakuacije. No i predsjednikova popularnost pada. Više od 50 posto anketiranih u istraživanju dnevnika New York Times i televizije CBS izražava neslaganje s načinom na koji predsjednik obavlja svoj posao. Predsjednik je rekao da želi znati zbog čega odgovor na oluju nije bio zadovoljavajući. Dok se nastavljaju terorističke prijetnje, predsjednik kaže da su detaljni planovi za evakuaciju i izvanredne situacije važni za nacionalnu sigurnost. "Četiri godine nakon zastrašujućeg iskustva 11. rujna, Amerikanci imaju svako pravo da očekuju učinkovitiji odgovor na izvanrednu situaciju. Ako savezna vlada ne ispuni to očekivanje ja sam kao predsjednik odgovoran za problem i za rješenje". Predsjednik je rekao da će savezna vlada izvući pouke iz uragana Katrina, da će preispitati svaku akciju i poduzeti neophodne promjene kako bi Amerikanci bili bolje pripremljeni za svaki izazov, bez obzira radilo se o terorizmu ili prirodnoj katastrofi. Budući da su većinu stanovnika, koja je ostala zarobljena u poplavnim vodama u New Orleansu, činili siromašni crnci predsjednik se osvrnuo i na problem siromaštva u Americi. Predsjednik je objavio da će u pogođenim područjima Louisiane, Misssissippija i Alabame biti uspostavljene posebne zone poticaja za ulaganja koja će donijeti nova radna mjesta, a vlada će jamčiti zajmove za male biznise. Predsjednik je rekao da želi da svaki radnik dobije pet tisuća dolara kako bi im se pomoglo dok pronađu novi posao. Prije predsjednika Busha govorila je čelnica demokrata u Zastupničkom domu Kongresa Nancy Pelosi koja je rekla da neće imenovati niti jednog demokrata u kongresnu istragu vladinog odgovora na uragan Katrinu. Pelosi smatra da tajva istraga neće biti nepristrana jer će je voditi republikanska stranka koja ima većinu u oba doma Kongresa. «Bushova administracija i republikanski Kongres ne bi smjeli istraživati sami sebe i stranačkoj politici nema mjesta u ovoj istrazi.